มีอะไรกับแฟนแล้ว พออีกวันตกขาวพร้อมเลือด แต่ไม่เยอะ มีอาการแสบ แต่พอทานยาอักเสบไปก้อดีขึ้น สงสัยว่าเลือดที่ออกจะอันตรายมั้ยค่ะ
สวัสดีค่ะ อาการตกขาวปนเลือด ไม่เยอะ แสบ เป็นหลังการมีเพศสัมพันธ์ อาจจะเกิดจาก การมีแผลตรงช่องคลอดหรือปากมดลูกตามหลังการมีเพศสัมพันธ์ ซึ่งเป็นไปได้ สาเหตุอื่นๆเช่น ช่องคลอดอักเสบหรือติดเชื้อ ภาวะแทรกซ้อนจากการตั้งครรภ์ เลือดตามหลังการปฏิสนธิ(แต่อาจจะเร็วเกินไปที่จะเกิดตามมาในวันถัดไปทันที) การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก เป็นต้นถ้าเลือดออกไม่มาก หยุดได้เองอาจไม่ต้องทำอะไรเพิ่มเติม แต่ถ้าเลือดออกติดต่อกันหลายวัน เจ็บแสบช่องคลอดเยอะ มีแผลให้เห็น ควรไปพบแพทย์เพื่อตรวจเพิ่มเติมในเบื้องต้น ควรงดการมีเพศสัมพันธ์ไปก่อน ล้างทำความสะอาดอวัยวะเพศด้วยน้ำเปล่าสะอาดเบาๆ ไม่ซื้อยาฆ่าเชื้อหรือยาปรับฮอร์โมนใดๆมาใช้เอง